IL LÔF DAI NUMARS

Ativitât in lenghe furlane sul contâ fin a 5:

“Gjal Cristal” al va ator cui siei amîs: un lôf plen di fam indi mangje cualchidun… trops restino? Zuìn a gjavâ cuant che il lôf al mangje e po dopo a zontâ cuant che i contadins a rivin a dâur un jutori.

I fruts a costruissin cul carton neri il lôf, tacant i voi e il nâs; dopo a piturin i “triangui” cui animâi e il simbul numeric de cuantitât (o vin sielzut di doprâ i puntins come tai dâts che o vin doprât dilunc dal an di scuele par zuiâ).

Il lôf al à la bocje spalancade e un a la volte si viodin zirâ i personaçs de storie: ogni personaç mangjât (+) il numar dai personaçs inte panze dal lôf al cres, si zonte, par cuintri cuant che i contadins i dan jù a tirin fûr de sô bocje un personaç a la volte (-) e il numar al cale.

O vin zuiât cui fruts a zontâ e gjavâ e a fâ corispuindi la juste secuence dai numars, come ancje la cuantitât finâl: ordinalitât e cardinalitât.

Viôt lis schedis:

* Azions dai fruts 1
* Azions dai fruts 2